Clausenengen Fotballklubb
Store norske leksikon,Sport og spill,Ballsport,Fotball,Norsk fotball
Clausenengen Fotballklubb er en norsk fotballklubb. Klubben ble stiftet 1. juni 1921 i Kristiansund. Klubben har blant annet vunnet tre kretsmesterskap på Nordmøre og deltok i Norges øverste serie, Norgesserien, rett før og etter andre verdenskrig. Etter sammenslåingen av A-lagene til Clausenengen og Kristiansund Fotballklubb til Kristiansund Ballklubb i 2003, er Clausenengen et breddeidrettslag for fotball. Fra 1964 til 2005 hadde klubben også håndball på programmet. Fra 2005 ble håndballaget en del av Kristiansund Håndballklubb.
Fakta Drakter: Hvit trøye og blå bukse Hjemmebane: Idrettsplassen Kjente spillere: Ole Gunnar Solskjær, Øyvind Leonhardsen og Trond Andersen Meritter Clausenengen ble kretsmester i Nord-Møre Fotballkrets i 1935, 1936 og 1945. Clausenengen deltok i Norges øverste serie, Norgesserien, i 1937–1938 (nr. 5 i distrikt VII), 1938–1939 (nr. 2 i distrikt VII), 1939–1940 (avbrutt grunnet andre verdenskrig) samt 1947–1948 (nr. 4 i distrikt VII, nedrykk). Les mer i Store norske leksikon fotball Litteratur Asbjørn Halvorsen (red.), Norges fotball-leksikon II, Prent forlag, 1948, sidene 146–147). Les bok